สรุปข่าวเด่นรอบดึกประจำวันที่ 13-14 เม.ย.60 ตั้งแต่เวลา 18.00-06.00 น.
สหรัฐฯ ทิ้ง โคตรแม่ระเบิด ขนาด 21,600 ปอนด์ ทางตะวันออกของอัฟกานิสถาน เป้าหมายทำลายแหล่งซ่อนตัว ไอซิส ,18.35 น. กรรมการ ป.ป.ช. เข้าบ้านสี่เสาฯ ขอพรสงกรานต์ป๋าเปรม - เผย ป๋าให้โอวาท ป.ป.ช.ทำงานเสี่ยง ต้องระวัง ให้กำลังใจ แนะทำให้ทุกคนลุกขึ้นมาช่วยเป็นหูเป็นตา อย่าให้มีคนโกง,18.45 น. วันชัย ชี้เด้ง 12 ตร. 191 แสดงให้เห็นว่าเอาจริง ดีใจประชาชนมีที่พึ่ง เชื่อเป็นสัญญาณที่ดีเริ่มต้นปฏิรูปตำรวจ,เศรษฐกิจ,01.55 น. นครชัยแอร์ เข้มงวด เสริมทัพความปลอดภัย ดึงภาครัฐร่วมตรวจสอบมาตรฐาน การันตีคนขับปลอดแอลกอฮอล์ ไร้สารเสพติด มั่นใจตลอดสงกรานต์ รับประกันรถเสริมทุกคัน รักษาไว้ซึ่งมาตรฐานในราคาค่าโดยสารปกติ,ทั่วไทย,18.15 น. ตร.-ทหาร-อส.บุกทลายบ่อนพนันไก่ชน ต.คำเหมือดแก้ว อ.ห้วยเม็ก จ.กาฬสินธุ์ พร้อมรวบ 72 นักพนัน ขณะที่เจ้าของสนามชนไก่อ้าง ขออนุญาตจาก นอภ.ห้วยเม็ก กลับพบลักลอบชนไก่ผิดวัน โดยใช้บริเวณกลางป่าอ้อย บ้านคำเหมือดแก้ว เป็นสังเวียน,18.34 น. หลายพื้นที่ในภาคอีสาน สงกรานต์ชุ่มฉ่ำไปด้วยน้ำฝน อุดรธานีเจอพายุฤดูร้อนตั้งแต่กลางคืน พัดถล่ม อ.กู่แก้ว หนุ่มชะตาขาดขึ้นซ่อมหลังคาบ้าน ไฟฟ้าช็อตดับ ที่นครพนมผู้ว่าฯ-นายกเทศมนตรี ต้องกางร่มบวงสรวงพญาศรีสัตตนาคราช,18.36 น. บิ๊กโด่ง นำคณะหารือร่วมกับรมว.มหาดไทยมาเลเซีย เจรจาพัฒนาร่วมด่านศุลกากรไทย-มาเลย์ ในพื้นที่ อ.สะเดา จ.สงขลา เพื่อความสะดวกในเรื่องการส่งสินค้า,18.40 น. พบศพหนุ่มใหญ่สุราษฎร์ธานีถูกแขวนลำคอพาดง่ามต้นไม้ใหญ่ ริมถนนสายหนองแวง-บัวแก้ว ต.หนองแวง อ.กุดรัง สันนิษฐานน่าจะเสียชีวิตจากที่อื่นแล้ว นำศพมาแขวนประจาน,18.50 น. ตร.ทางหลวงสงขลาแต่งชุดไทยพกปืนฉีดน้ำรณรงค์เล่นสงกรานต์ปลอดภัย ขณะที่ในตัวเมืองสงขลาก็มีนักท่องเที่ยวเล่นน้ำกันอย่างสนุกสนาน ทั้งคนไทย นักท่องเที่ยวจีน มาเลเซีย รวมถึงพี่น้องมุสลิม 3 จชต.ส่วน อ.หาดใหญ่จัดงานเล่นน้ำถึงเที่ยงคืน,18.55 น. รมว.คมนาคม ลงจังหวัดแพร่ ตรวจเยี่ยมศูนย์อำนวยความปลอดภัยเทศกาลสงกรานต์ พร้อมเผยห่วงใยประชาชนในการใช้รถใช้ถนน การเดินทางสัญจรกลับภูมิลำเนาและท่องเที่ยว,19.15 น. ตร.ชลบุรี รวบ 10 เด็กแว้นแสบเล่นสงกรานต์พิเรนทร์ ใช้ไข่เน่า น้ำเน่า น้ำปลา น้ำปลาร้า น้ำปัสสาวะ และน้ำมันเครื่อง ใส่ถุงพลาสติกแล้วปาใส่ถูกชาวบ้าน ล่าสุดจับได้ 10 ราย ด้านกลุ่มเด็กผู้ต้องหาเผยเล่นแบบนี้มาหลายปี คิดว่าไม่ผิด,19.33 น. หลวงตา เจ้าอาวาส วัดหนองตอ ป่วยเป็นมะเร็งระยะสุดท้ายทนความเจ็บปวดไม่ไหว หยิบปืน.38 จ่อขมับก่อนยิงตัวหนีโรคร้าย พร้อมเขียนจดหมายสั่งลา ฝากกำนัน ต.จันทึก ดูแลพัฒนาวัดต่อไป,20.25 น. จับได้แล้วคนร้ายลักรถเก๋ง หนุ่มชุมพรจอดรถติดเครื่องลงไปกดเงินตู้เอทีเอ็มข้างห้างดังกลางเมือง เผยเผลอแค่นาทีเดียวถูกฉกขับหนีเฉย ยอมรับเป็นเพราะความประมาท พร้อมฝากเตือนเป็นบทเรียนอุทาหรณ์ โชคดี ตร.เพชรบุรีสกัดจับได้ทัน,20.30 น. สงกรานต์ชุ่มฉ่ำเปิดงาน ฉ่ำเย็นวิถีไทยวันไหลพัทยา เชิญเจ้าคุณธงชัย แจกผ้ายันต์ 11,000 ผืน เป็นสิริมงคล ขณะที่หน่วยกู้ภัยสว่างพรกุศลระยอง นำปาร์ตี้โฟมริมถนนสุขุมวิทให้นักท่องเที่ยวไทยและต่างประเทศคลายร้อนเล่นฟรีลงทุนแค่พันบาท,21.30 น. น.1 ลงตรวจพื้นที่ สถานบันเทิง ย่านอาร์ซีเอ พร้อมทั้งแจกซองกันน้ำโดยภายในมีเบอร์โทรศัพท์ของสน.มักกะสัน ไว้ให้กับประชาชน พร้อมพบวู้ดดี้ ผู้จัดงาน เพื่อสอบถามถึงมาตรการความปลอดภัย เน้นย้ำระวังโดนกรีดซองกันน้ำ,22.00 น. ระทึกรับวันสงกรานต์ เมื่อช้างป่าสลักพระอายุราว 30 ปี สูงกว่า 3 เมตร ออกมาเยี่ยมจุดบริการประชาชนเที่ยวสงกรานต์ของ กำลังทหาร พล ร.9 บริเวณสามแยกท่ากระดาน ถนนสายศรีสวัสดิ์-เขื่อนศรีนครินทร์ แต่เจ้าหน้าที่ต้อนกลับเข้าป่าปลอดภัย,22.07 น. สาวแจ้งความ ตร.ชลบุรี ถูก ซินแสโชกุน หลอก สูญเงินเกือบ 7 หมื่นบาท รู้ข่าวตอนแรกแทบเป็นลม เผยคนรู้จักถูกหลอก มีทั้งเมียตำรวจ ทหาร ทนายความ แต่ไม่มีใครกล้าแจ้งความ เนื่องจากกลัวเสียชื่อเสียง,22.14 น. หนุ่มใหญ่ดวงตก ขับรถกระบะกลับบ้าน ระหว่างทางเกิดพายุฝนกระหน่ำ เห็นเสาไฟฟ้าด้านหน้ากำลังล้ม จึงหักรถหลบ โชคร้ายสายไฟเปลือยแรงสูงล้มพาดกระบะหลัง ไม่ทันระวังเปิดรถลงมาดู ซ็อตร่างเสียชีวิตคาที่,22.25 น. รองประธาน กสทช. รวมเทคโนโลยีพลังงาน ชี้ 3 ปัจจัยสำคัญ เปลี่ยนแปลงโลก,22.49 น. เจ้าหน้าที่ค้นหา 3 ชีวิต สูญหายจากเหตุเรือหางยาวล่มกลางหนองหาร จ.สกลนคร หลังเกิดพายุฝนตกลงมาอย่างหนัก พบมากัน 6 คน อีก 3 คน ว่ายขึ้นฝั่ง รอดหวุดหวิด ยุติค้นหาชั่วคราว รอพรุ่งนี้เช้า,22.55 น. กำลัง 3 ฝ่ายนำกำลังเรียกตรวจรถยนต์ต้องสงสัย ขับมาจากชายแดนด่านเจดีย์สามองค์ พบดัดแปลงถังน้ำมันใต้ท้องรถ ซุกยาบ้า 5 หมื่นเม็ด ไอซ์ 2 กก. 2 หนุ่มสารภาพรับจ้าง 2 แสน อ้างทำครั้งแรก,23.23 น. ฝนตกหนัก น้ำขังบนถนน กระบะกลับจากพาคนเล่นน้ำสงกรานต์ เสียหลักพลิกตะแคง เทกระจาดคนนั่งท้ายรถ เจ็บ 5 ราย ที่ จ.ตรัง,23.59 น. สามีวางเครื่องสูบน้ำเข้าไร่ ท่อไปพาดสายไฟที่รั่วอยู่ ถูกไฟดูด ภรรยาเข้าช่วย ช็อตดับทั้งคู่ ที่กำแพงเพชร,00.03 น. เกิดเหตุชุลมุนระหว่างเจ้าหน้าที่กู้ภัย 2 กลุ่ม ในซอยลาดพร้าววังหิน 13 เบื้องต้น ทราบว่า มีหนึ่งในนั้นยิงปืนขึ้นฟ้า ขณะอีกกลุ่มกำลังช่วยคนเจ็บ ตร.สน.โชคชัย ลงเคลียร์ พร้อมนำตัวสอบสวน ขณะผู้ต้องสงสัย ยังปฏิเสธ ไม่ได้เป็นคนยิง,01.36 น. แก๊งมอดไม้ ลอบตัดโค่นไม้สักทองขนาดใหญ่ จนเหลือแต่ตอ กลางป่าที่แม่ฮ่องสอน ผอ.สำนักจัดการทรัพยากรป่าไม้ที่ 1 ชี้มีเจ้าหน้าที่รัฐอยู่เบื้องหลัง เร่งประสาน ตร. นำตัวดำเนินคดี,01.42 น. เกิดเหตุเพลิงไหม้กุฏิวัดศิริวราวาส อ.กันทรลักษ์ จ.ศรีสะเกษ จนท.ดับเพลิงรุดระงับเหตุ โชคดีไม่มีผู้ได้รับบาดเจ็บหรือเสียชีวิต ส่วนพระลูกวัด เจ้าของกุฏิ ออกไปรับกิจนิมนต์ คาดไฟฟ้าลัดวงจร,01.49 น. โชเฟอร์ชาวเชียงราย ขับรถบรรทุก 6 ล้อถึงกบินทร์บุรี รถเสียหลักพุ่งข้ามเลนชนอัดเสาไฟฟ้าอย่างแรงจนหักโค่น หน้ารถเสียหายไม่มีชิ้นดี เสียชีวิตคาซาก,03.29 น. หนุ่มสระบุรี ควบ จยย. ตัดหน้าเก๋ง ถูกเฉี่ยวชนล้ม คนขี่หัวทิ่มพื้น คอหักเสียชีวิตคาที่ บนถนนเขตเทศบาลเมืองชะอำ ส่วนเก๋งเสียหลักเสยขอบฟุตปาท คนในรถปลอดภัย,03.40 น. กลุ่มชายวัยรุ่นขี่จักรยานยนต์ซ้อนสาม บนเกาะสมุย ถึงถนนไร้แสงสว่าง ประสานงากับมอเตอร์ไซค์หนุ่มรัสเซีย ที่กำลังขี่ลงเนินอย่างแรง สลด เสียชีวิตทันที 3 ราย สาหัส 1,04.36 น. 3 ผู้นำเยาวชนไทย ปลื้ม ได้ร่วมโครงการผู้นำในภูมิภาคอาเซียนของรัฐบาลสหรัฐฯ เข้าพบเอกอัครราชทูตไทย ณ กรุงวอชิงตัน ดี.ซี. เผย ได้ต่อยอดร่วมกับเยาวชนในอาเซียน เตรียมจัดกิจกรรมป้องกันอาชญากรรม เสริมสร้างศักยภาพสร้างสันติภาพ,04.58 น. สภาทนาย พร้อมยื่นมือช่วยเหยื่อ โชกุน ชี้เป็นความผิดอาญา ไม่สามารถยอมความได้ ด้าน ทนายซินแส เผย ยังไม่ยื่นประกัน ชี้ผู้เสียหายยังไม่สามารถขอคืนเงินได้ เนื่องจากอยู่ระหว่างการอายัดทรัพย์สิน,05.05 น. ทหารร่วมตำรวจ สนธิกำลัง 30 นาย ปิดถนนกาญจนาภิเษก ฝั่งมุ่งหน้าบางบัวทอง เขตบางแค สกัดจับรถจักรยานยนต์แต่งซิ่ง 25 คัน ขณะกลับจากสาดน้ำสงกรานต์ เด็กแว้นทั้งคนขี่และซ้อนรวม 40 คน,05.13 น. หนุ่มใหญ่พาภรรยาซ้อนท้ายออกจากร้านข้าวต้มย่านสมุทรปราการ เจอ จยย.หลบด่านตำรวจซิ่งย้อนศรชนอย่างแรง ทำภรรยากระเด็นตกรถ ศีรษะกระแทกพื้นอย่างแรงเสียชีวิต อีกฝ่ายสาหัส,05.48 น. หนุ่มพนักงานบริษัท ขับรถเบนซ์กลับบ้าน หลังเล่นสงกรานต์บ้านเพื่อนย่านปทุมธานี ระหว่างทางได้กลิ่นเหม็นไหม้ บังคับรถจอดข้างทาง ก่อนไฟลุก รีบหนีออกจากรถ ตามคนมาช่วยดับ พบห้องเครื่องไหม้เสียหายหมด,06.00 น. หนุ่มพม่าวัย 27 ปี ควบจักรยานยนต์ เสียหลักพุ่งเสียบเข้าช่องระหว่างเสาไฟกับกำแพงเขื่อน ริมถนนเลียบคลองห้า ปทุมธานี เสียชีวิตสภาพคร่อมรถ,บันเทิง,19.35 น. วู้ดดี้ขอโทษกรณีดราม่าศิลปินเกาหลี ลั่นไม่มีเจตนาทำร้ายจิตใจทั้งศิลปินและแฟนคลับ ยอมรับบางคำพูดในงานไม่เหมาะสม ยืนยันความสัมพันธ์กับศิลปินเกาหลียังดีไม่มีปัญหา ยอมรับเป็นบทเรียนครั้งใหญ่ในชีวิต-ต้องทบทวนการทำงานของตัวเอง,19.45 น. ดูจะแฮปปี้กันทั่วหน้าสำหรับวันขึ้นปีใหม่ไทยในปีนี้ และในปีนี้ก็เป็นปีแรกๆ ของใครหลายคน อย่างเช่นซุปตาร์รุ่นจิ๋ว น้องเป่าเปา ลูกแม่กุ๊บกิ๊บพ่อบี้ น้องมะลิ ลูกแม่โบว์พ่อปอ น้องเจ้าขา ลูกแม่กระแตพ่อหลุยส์ และน้องอลินอลัน,ต่างประเทศ,00.43 น. สหรัฐฯ ทิ้ง โคตรแม่ระเบิด ขนาด 21,600 ปอนด์ ทางตะวันออกของอัฟกานิสถาน เป้าหมายทำลายแหล่งซ่อนตัว ไอซิส,03.11 น. ทำความรู้จัก GBU-43/B Massive Ordnance Air Blast Bomb หรือ MOAB (Mother of All Bombs) แม่ของระเบิด ซึ่งทางการสหรัฐฯ ได้ทำการทิ้งลงทางภาคตะวันออกของอัฟกานิสถาน เป้าหมายเพื่อทำลายแหล่งที่ซ่อนตัว ของกองกำลังไอซิส,กีฬา,18.30 น. เจ้าสอง ทนงศักดิ์ แสนสมบูรณ์สุข ยังคงอยู่ในฟอร์มที่ร้อนแรงต่อเนื่อง ไล่เบียดเอาชนะ หู ยุ่น คู่ปรับจากฮ่องกงไปอย่างสนุก 2-0 เกม ทะลุเข้าสู่รอบ 3 ศึกขนไก่ซูเปอร์ซีรีส์ที่สิงคโปร์ได้สำเร็จ,19.10 น. บิ๊กป๋อม จะผงาดคว้าแชมป์ในศึกซีเกมส์ได้เป็นสมัยที่ 4 ติดต่อกัน โดยทีมหญิงจะเริ่มเก็บตัว พ.ค. ส่วนทีมชาย เดือน มิ.ย. ระบุ มาเลเซีย อินโดนีเซีย และเวียดนาม เป็นกระดูกชิ้นโต,19.50 น. เจ้าเอ อภิเชษฐ์ แสนสิทธิ์ ได้คิวผ่าตัดรักษาอาการแขนหักในวันที่ 21 เม.ย.นี้ ด้านเฮดโค้ชกำปั้นไทย สั่งคุมเข้ม 5 ขุนพลซ้อมเข้มไม่มีพัก ก่อนบุกทำศึกชิงแชมป์เอเชีย 2017 ที่อุซเบกิสถาน,20.35 น. ยูฟ่ายืนยัน มติในการเลื่อนเกมแชมเปียนส์ลีกระหว่าง โบรุสเซีย ดอร์ทมุนด์ กับ โมนาโก ออกไปเพียง 24 ชั่วโมงหลังเกิดเหตุระเบิดรถบัสนักเตะ เป็นความยินยอมจากทั้งสองฝ่าย โดยไม่มีการคัดค้านแต่อย่างใด,21.15 น. โปรแจน วิชาณี มีชัย เป็นโปรสาวไทยที่ทำผลงานดีที่สุดวันแรก รั้งที่ 8 ร่วม ตามหลังผู้นำ 2 สโตรก ด้าน เอรียา จุฑานุกาล อยู่ที่ 17 ร่วม ในการแข่งขันรอบแรก แอลพีจีเอ ทัวร์ ที่ฮาวาย,22.30 น. ยุติการเป็นเจ้าของเอซี มิลาน มาอย่างยาวนานถึง 31 ปีของ ซิลวิโอ แบร์ลุสโคนี หลังตัดสินใจขายสโมสรให้กับบริษัทรอสโซเนรี สปอร์ต อินเวสต์เมนต์ ลักซ์ ของกลุ่มทุมจีนเป็นที่เรียบร้อย,23.30 น. กลายเป็นเรื่องใหญ่เฉยเลยหลังมีรายงานว่า เปาลินโญ อดีตกองกลางสเปอร์ส ส่อแววถูกไล่ออกจากประเทศจีน หลังไปถ่ายรูปคู่กับดาราหนังเอวี ซึ่งถือว่าเป็นการทำผิดขนบธรรมเนียมของชนชาติ,01.00 น. ปืนใหญ่ อาร์เซนอล พร้อมเทหน้าตักรั้ง อเล็กซิส ซานเชซ อยู่กับทีมต่อไปหลังเตรียมยื่นสัญญาฉบับใหม่พร้อมกับค่าเหนื่อยสถิติพรีเมียร์ลีก,01.45 น. 4 แข้งตัวแทนของ จิ้งจอกสยาม เลสเตอร์ ซิตี้ ทีมดังแห่งศีกพรีเมียร์ลีก เล่นน้ำพร้อมกับอวยพรเทศกาลวันสงกรานต์ปีใหม่ไทยผ่านทางคลิปวิดีโอของสโมสร,02.30 น. เยอร์เกน คลอปป์ นายใหญ่ของ หงส์แดง ลิเวอร์พูล ยืนยันว่า อดัม ลัลลานา และ จอร์แดน เฮนเดอร์สัน สองแข้งตัวหลักของทีมจะชวดช่วยทีมในสองเกมข้างหน้าแน่นอนแล้ว,03.15 น. ต้องเรียกว่าเป็นประตูที่โคตรบ้าจริงๆสำหรับประตูนี้ที่เกิดขึ้นในศึกยูไนเต็ด ซ็อกเกอร์ ลีก สหรัฐอเมริกา หลังแข้งของเอเนอร์จี เอฟซี ตีลังกาทุ่ม บอลพุ่งโด่งกองหลังของคู่แข่งเคลียร์ไม่ขาดบอลมาเข้าทางดาวยิงของทีมตีลังกาเป็นประตูสุด,04.00 น. ผีแดง แมนเชสเตอร์ ยูไนเต็ด ปล่อยโอกาสทองคว้าชัยชนะในเกมแรกหลุดลอย ยิงทิ้งยิงขว้างก่อนโดน อันเดอร์เลชท์ ตีเสมอในช่วงท้ายเกม 1-1 ลุ้นกันต่อในเลกสองของศึกยูโรป้าลีกรอบควอเตอร์ไฟนอล,04.45 น. หมู ปากน้ำ นพพล แสงคำ นักสนุ้กเกอร์วัย 24 ปี มือ 72 ของโลก จากสมุทรปราการ กลายเป็นคนไทยคนที่ 4 ในประวัติศาสตร์ที่สามารถผ่านเข้าสู่รอบสุดท้ายสนุ้กเกอร์ชิงแชมป์โลก ที่ครูซิเบิล เธียเตอร์ ได้สำเร็จ,05.30 น. The Independent สื่อดังแดนผู้ดีตีข่าวว่า ผีแดง แมนเชสเตอร์ ยูไนเต็ด เต็มใจที่จะปล่อย ดาบิด เดเคอา นายด่านของทีมไปให้กับ เรอัล มาดริด หากได้ตัว โทนี โครส เป็นส่วนหนึ่งของการข้อตกลงที่ยื่นมา,06.00 น. โชเซ มูรินโญ นายใหญ่ของ ผีแดง แมนเชสเตอร์ ยูไนเต็ด ดูเหมือนจะเดือดจัดกับเหล่าเกมรุกของทีม ออกมาจวกไม่ไว้หน้าหลังเป็นเหตุให้ทีมเสมอกับ อันเดอร์เลชท์ 1-1 ในศึกยูโรป้า.
สหรัฐฯ ทิ้ง โคตรแม่ระเบิด ขนาด 21,600 ปอนด์ ทางตะวันออกของอัฟกานิสถาน เป้าหมายทำลายแหล่งซ่อนตัว ไอซิส 
สงกรานต์,สงกรานต์2560,เล่นน้ำสงกรานต์,น้ำเน่า,น้ำปลาร้า